รักอลวนคนสลับบ้าน

รักอลวนคนสลับบ้าน () เป็นซีรีส์มังงะญี่ปุ่น เขียนเรื่องและวาดภาพโดยมิกิ โยชิกาวะ เดิมตีพิมพ์ในฐานะมังงะเรื่องสั้นตอนเดียวในเดือนกันยายน พ.ศ. 2562 ก่อนจะเริ่มตีพิมพ์เป็นซีรีส์ในนิตยสารโชเน็งแมกกาซีนรายสัปดาห์ของสำนักพิมพ์โคดันชะ ในเดือนมกราคม พ.ศ. 2563 รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 10 ในเดือนมกราคม พ.ศ. 2565 ได้รับการดัดแปลงเป็นซีรีส์อนิเมะโทรทัศน์โดยสตูดิโอชินเอแอนิเมชันและซินเนอร์จีเอสพี เริ่มออกอากาศตั้งแต่เดือนเมษายน พ.ศ. 2565 ทางผังรายการ  ของช่องทีวีอาซาฮิ

เรื่องย่อ 
นากิ อูมิโนะ เป็นนักเรียนชายชั้นมัธยมปลายชั้นปีที่ 2 อายุ 17 ปี ที่เขารู้ว่าไม่ใช่ลูกแท้ ๆ ของครอบครัวที่เลี้ยงดูแลเขามา ระหว่างทางไปพบกับครอบครัวทางสายเลือดครั้งแรกของเขา เขาได้พบกับ เอริกะ อามาโนะ คนดังทางอินเทอร์เน็ตยอดนิยมที่จะพยายามหนีจากการแต่งงานที่คลุมเครือ ต่อมา นากิและเอริกะ พบว่าพ่อแม่ของพวกเขานั้น ได้สลับเปลี่ยนทั้งสองคนโดยไม่ได้ตั้งใจ หลังจากพวกเขาเกิดและตอนนี้กำลังตั้งเป้าที่จะให้พวกเขาแต่งงานกัน (เป็นคู่หมั้นกัน) เพื่ออำนวยความสะดวกในเรื่องนี้ พวกเขาต้องอาศัยอยู่ในบ้านครอบครัวของเอริกะที่จัดเตรียมไว้ให้สำหรับทั้งสองคนอยู่

ตัวละคร 

 
นักเรียนชายชั้นมัธยมปลายชั้นปีที่ 2 ในโรงเรียนเตรียมฯ ชื่อดังเมงุโระงาวะ มีผลการเรียนเป็นอันดับที่ 2 นอกจากจะมีผลการเรียนที่ดีแล้ว ฝีมือการทำอาหารของเขาก็ยังได้รับการสืบทอดมาจากพ่อที่เปิดร้านอาหาร จึงทำให้เขามีฝีมือในการทำอาหารที่เก่งอีกด้วย แต่ความจริงเขาเป็นลูกชายของตระกูลอามาโนะที่ถูกสลับตัวมาตั้งแต่ยังแรกเกิดกับ "เอริกะ อามาโนะ" และเขาเองก็ยังแอบชอบ "ซางาวะ ฮิโระ" ผู้ที่มีผลการเรียนเป็นอันดับที่ 1 และตั้งใจจะสารภาพรักกับเธอหากเขาเอาชนะเธอได้

 
นักเรียนหญิงชั้นมัธยมปลายชั้นปีที่ 2 ในโรงเรียนสตรีออร์ฟีอุส โรงเรียนไฮโซของลูกเศรษฐีเรียนกัน เนื่องจากตระกูลอามาโนะเป็นยักษ์ใหญ่ทางด้านเครือโรงแรม ด้วยความที่เป็นคนที่มีน่าตาน่ารัก จึงเป็นดาวเด่นประจำโรงเรียน จนถึงขั้นมีคนให้ฉายาเธอว่า "เจ้าหญิง" งานอดิเรกของเธอคือการถ่ายภาพและวิดีโอ และอัปโหลดไปยังโซเชียลมีเดีย และเป็นที่นิยมมีผู้คนกดติดตามจำนวนมาก แต่ความจริงแล้วเธอเป็นลูกสาวของบ้าน "อุมิโนะ" ที่ถูกสลับตัวมากับ "นากิ อูมิโนะ" มาแต่ตั้งยังแรกเกิด

 
นักเรียนหญิงชั้นมัธยมต้นปีที่ 3 น้องสาวบุญธรรมของนากิ และเป็นน้องสาวแท้ ๆ ของเอริกะ ทำให้เธอรู้สึกสับสนถึงความสัมพันธ์ของตัวเธอในฐานะน้องสาวระหว่างนากิกับเอริกะอยู่เป็นประจำ เธอมีหน้าตาที่หน้ารัก และเป็นที่นิยมทั้งจากกลุ่มนักเรียนชายและนักเรียนหญิง

 
นักเรียนหญิงชั้นมัธยมปลายปีที่ 2 เพื่อนร่วมชั้นและคู่แข่งในเรื่องการเรียนกับ "นากิ อูมิโนะ" เธอมีผลการเรียนอยู่อันดับ 1 ทุกครั้ง และยังเป็นคนที่นากิแอบชอบ เธอเป็นเด็กผู้หญิงที่น่ารัก สดใส และเป็นกันเองกับทุกคน เข้ากับผู้อื่นได้ง่าย และกลายเป็นที่ชื่นชอบทั้งจากนักเรียนชายและนักเรียนหญิง นอกจากนี้บ้านของเธอยังเป็นศาลเจ้าใหญ่ที่ผู้คนในเมืองต่างไปให้การสักการะอยู่เป็นประจำ

 
เป็นพ่อบุญธรรมของ "นากิ" บิดาผู้ให้กำเนิดของ "เอริกะ" และ "ซาจิ" เขาและภรรยาของเขา "นามิ" ได้ทำธุรกิจร้านอาหารด้วยกัน

 
เป็นแม่บุญธรรมของ "นากิ" มารดาผู้ให้กำเนิดของ "เอริกะ" และ "ซาจิ" เธอและสามีของเธอ "โยเฮย์" ได้ทำธุรกิจร้านอาหารด้วยกัน

 
เป็นพ่อบุญธรรมของ "เอริกะ" บิดาผู้ให้กำเนิดของ "นากิ" เขาเป็นเจ้าของเครือโรงแรม

 
เป็นแม่บุญธรรมของ "เอริกะ" มารดาผู้ให้กำเนิดของ "นากิ" เธอทำงานเป็นผู้ผลิตรายการโทรทัศน์

เธอเป็นเพื่อนสมัยเด็กของ "นากิ" ซึ่งย้ายมาอยู่ประเทศจีนตั้งแต่ยังเป็นเด็กเนื่องจากพ่อของเธอทำงานและกลับมายังประเทศญี่ปุ่นเพื่อตามหา "นากิ" แถมเธอยังเป็นนักร้องออนไลน์ยอดนิยมอีกด้วย เธอนั้นรัก "นากิ" มาตั้งแต่เด็กจนถึงขั้นตกแต่งห้องของเธอด้วยรูปของเขา

อ้างอิง

แหล่งข้อมูลอื่น 
  
  
 รักอลวนคนสลับบ้าน ทางปีลีปีลี
 บัญชีทวิตเตอร์ทางการ 
 

มังงะที่ตีพิมพ์ในปี พ.ศ. 2563
อนิเมะที่ออกฉายในปี พ.ศ. 2565
การ์ตูนญี่ปุ่นแนวโชเน็ง
รักพิมพ์
การ์ตูนญี่ปุ่นแนวชีวิตโรงเรียน
การ์ตูนญี่ปุ่นแนวสุขนาฏกรรมจินตนิยม